cyanic-selkie/wikianc huggingface dataset:
ประเทศออสเตรเลียในโอลิมปิกฤดูร้อน 1904
ประเทศออสเตรเลีย เข้าร่วมแข่งขันกีฬาโอลิมปิกฤดูร้อน ครั้งที่ 3 ค.ศ. 1904 (พ.ศ. 2447) ที่เมืองเซนต์หลุยส์ สหรัฐ ระหว่างวันที่ 1 กรกฎาคม - 23 พฤสจิกายน พ.ศ. 2447 คณะกรรมการโอลิมปิกแห่งชาติออสเตรเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศไทยได้รับเหรียญรางวัลแบ่งเป็น 0 เหรียญทอง 3 เหรียญเงิน และ 1 เหรียญทองแดง รวมทั้งหมด 4 เหรียญ
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
พระเจ้าคริสเตียนที่ 9 แห่งเดนมาร์ก
พระเจ้าคริสเตียนที่ 9 แห่งเดนมาร์ก (พระราชสมภพ 8 เมษายน ค.ศ. 1818 — สวรรคต 29 มกราคม ค.ศ. 1906) พระองค์ทรงเป็นพระมหากษัตริย์แห่งเดนมาร์กที่ทรงเกรงขามพระองค์หนึ่งของโลก แม้ประเทศเดนมาร์ก จะเป็นประเทศเล็กๆในยุโรป แต่หากดำรงทรงพระราชสถานะเป็นสมเด็จพระราชอัยกาธิราช (ตา) ใน 2 พระเจ้าแผ่นดินผู้เรืองอำนาจและเป็นประเทศมหาอำนาจของโลก คือ ซาร์นิโคลัสที่ 2 และ จอร์จที่ 5 ทรงได้รับพระราชสมัญญานามว่า สมเด็จพระอัยกา (ตา) แห่งยุโรป ในขณะที่ ลูอีเซอแห่งเฮ็สเซิน-คัสเซิล ได้รับการถวายพระราชสมัญญานามว่า สมเด็จพระอัยยิกา (ยาย) แห่งยุโรป ส่วนทางด้าน สมเด็จพระราชินีนาถวิกตอเรีย ได้รับการถวายพระราชสมัญญานามที่ สมเด็จพระอัยยิกา (ย่า) แห่งยุโรป ในขณะที่ เจ้าชายอัลเบิร์ต พระราชสวามี แม้จะเสด็จสวรรคตไปก่อน แต่ทรงดำรงพระราชสถานะเคียงคู่สมเด็จพระมเหสีคือ เสด็จพระอัยกา (ปู่) แห่งยุโรป ในขณะที่ ฟิลิป เจ้าชายดยุกแห่งเอดินบะระและเจ้าชายพระราชสวามี พระราชสวามีใน เอลิซาเบธที่ 2  เป็นพระราชปนัดดาในพระองค์
คติพจน์ประจำรัชกาลของพระองค์คือ ด้วยเกียรติแห่งพระผู้เป็นเจ้าและความยุติธรรม (Med Gud for ære og ret)
วอลเลย์บอลหญิงชิงแชมป์โลก 2014 รอบคัดเลือก โซนอเมริกาใต้
วอลเลย์บอลหญิงชิงแชมป์โลก 2014 รอบคัดเลือก ซีเอสวี เพื่อหาสมาชิกทั้ง9ประเทศ เพื่อเข้าร่วมการแข่งขัน ที่อิตาลี ทีมแชมป์ปี 2013 วอลเลย์บอลหญิงอเมริกาใต้ชิงแชมป์บวกทีมที่ดีที่สุดจากการแข่งขันรอบคัดเลือกวอลเลย์บอลแชมป์โลก
ประเทศที่เข้าร่วม
7 ทีมชาติ ซีเอสวี เข้าร่วมการแข่งขันวอลเลย์บอลหญิงชิงแชมป์โลก 2014 รอบคัดเลือก (ซีเอสวี) อุรุกวัยขอถอนตัวออกจากการแข่งขัน
พระธาตุขามแก่น
ประวัติและตำนานพระธาตุขามแก่น
พระธาตุขามแก่น เดิมเรียกพระธาตุบ้านขาม ไม่มีประวัติหรือจารึกระบุการสร้าง ต่อมาพระราชสารธรรมมุนี (กัณหา ปภสฺสโร) เจ้าคณะจังหวัดขอนแก่นได้มีโอกาสไปนมัสการพระปฐมเจดีย์ จึงดำริว่าจังหวัดขอนแก่นควรมีสถานที่ศักดิ์สิทธิ์ประจำจังหวัดบ้าง จึงได้สืบเสาะจนพบพระธาตุบ้านขาม ที่บ้านขามธาตุใหญ่ และได้สืบเสาะประวัติความเป็นมาก็ไม่พบ จึงให้ผู้เฒ่าผู้แก่เล่าประวัติแล้วเรียบเรียงใหม่ โดยมีหลายสำนวน ตำนานพระธาตุขามแก่นปัจจุบันเป็นสำนวนของนายสมควร พละกล้า เรียบเรียง เพราะคณะกรรมการตรวจสอบแล้วเห็นว่ามีความน่าเชื่อถือ พ.ศ. 2498 - 2499 พระราชสารธรรมมุนี (กัณหา ปภสฺสโร) ได้ทำการบูรณะพระธาตุบ้านขาม เปลี่ยนยอดเดิมที่เป็นไม้เป็นฉัตรโลหะ และเปลี่ยนชื่อจากพระธาตุบ้านขามเป็นพระธาตุขามแก่น และวัดบ้านขามเป็นวัดเจติยภูมิ และมีการรณรงค์ให้ชื่อเมืองขอนแก่นเพี้ยนมาจากเมืองขามแก่น ซึ่งจากการศึกษาเอกสารต่างๆ ของประมวล พิมพ์เสน ไม่เคยมีคำว่าเมืองขามแก่น มีเพียงชื่อเมืองขอรแก่น, ขรแก่น, ขรแกน, และขอนแก่น ดังนั้นชื่อเมืองขอนแก่นน่าจะเชื่อได้ว่าแต่แรกเริ่มชื่อเมืองขอนแก่นอยู่แล้ว ไม่ได้เพี้ยนมาจากขามแก่นแต่อย่างใด
ตำนานที่หนี่ง
นับแต่การเสด็จดับขันธ์ปรินิพพานขององค์สมเด็จพระสัมมาสัมพุทธเจ้า ในวันขึ้น 15 ค่ำ เดือน 6 เมื่อถวายพระเพลิงเสร็จ แล้ว พระบรมสารีริกธาตุได้ถูกนำไปประดิษฐานไว้ในที่ต่าง ๆ คือ พระสารีริกธาตุกระโยงหัว (กะโหลกศีรษะ) ฆะฏิการพรหมนำไปไว้บนเทวโลก, พระธาตุเขี้ยวหมากแง (พระเขี้ยวแก้ว) พระอินทร์นำไปไว้บนสวรรค์ชั้นดาวดึงส์, พระธาตุกระดูกด้ามมีด (พระรากขวัญ) พญานาคนำไปไว้เมืองบาดาล
ครั้งต่อมาโมริยกษัตริย์เจ้านครโมรีย์ (อยู่ในประเทศกัมพูชาปัจจุบัน) ทราบข่าวภายหลังเพราะอยู่ห่างไกลและเดินทางช้า จึงได้แต่พระอังคารธาตุ (ฝุ่น) แล้วนำไปไว้ที่นครของตน ประมาณพุทธศักราชล่วงมาได้ 3 ปี พระมหากัสสปะเถระเจ้า พร้อมด้วยพระอรหันต์ 500 องค์ นำเอาพระอุรังคธาตุ (กระดูกส่วนอก) ไปประดิษฐานไว้ภูกำพร้า (พระธาตุพนมในปัจจุบัน) พระยาหลังเขียว โมริยกษัตริย์ และพระอรหันต์ยอดแก้ว, พระอรหันต์รังษี, พระอรหันต์คันที และไม่ปรากฏชื่ออีก 6 องค์ จึงเดินทางพร้อมอัญเชิญเอาพระอังคารธาตุเพื่อไปบรรจุไว้ในพระธาตุพนมด้วย ระหว่างทางได้มาถึงพื้นที่แห่งหนึ่ง (ที่ตั้งของพระธาตุขามแก่นในปัจจุบัน) มีพื้นที่ดอนราบเรียบ มีห้วยสามแยก น้ำไหลผ่านรอบดอน และมีต้นมะขามใหญ่ที่ตายแล้วเหลือแต่แก่นอยู่ต้นหนึ่ง
พอไปถึงปรากฏว่าพระธาตุพนมได้สร้างเสร็จแล้ว ไม่สามารถนำพระอังคารธาตุบรรจุลงไปได้อีก จึงจำต้องนำเอาพระอังคารธาตุนั้นกลับตามเส้นทางเดิม โดยตั้งใจว่าจะนำกลับไปไว้ที่นครของตนตามเดิม เมื่อมาถึงดอนมะขามซึ่งเคยเป็นที่พักแรมครั้งก่อน ได้เห็นต้นมะขามใหญ่ที่ล้มตายเหลือแต่แก่นนั้นกลับผลิตดอกออกผลแตกกิ่งก้านสาขา มีใบเขียวชะอุ่มแลดูงามตายิ่งนัก จะเป็นด้วยเทพเจ้าแสร้งนิมิต หรือด้วยอำนาจอภินิหารของพระอังคารธาตุก็มิอาจรู้ได้ เห็นเป็นอัศจรรย์เช่นนั้นจึงพร้อมกันก่อสร้างพระธาตุครอบต้นมะขาม และบรรจุพระอังคารธาตุของพระพุทธเจ้าไว้ภายในด้วย โดยมีรูปลักษณะดังที่เราเห็น อยู่ในปัจจุบันนี้ จึงเรียกชื่อพระธาตุนี้ว่า "พระธาตุขามแก่น"
หลังจากการก่อสร้างพระธาตุเสร็จแล้ว พระยาหลังเขียวพร้อมด้วยบริวารได้สร้างบ้านแปงเมืองอยู่ตรงนี้ และได้สร้างวัดให้เป็นที่พำนักของพระอรหันต์ทั้ง 9 องค์ ซึ่งมีวิหาร และพัทธสีมาเคียงคู่กับองค์พระธาตุสืบมา ครั้นกาลล่วงมาพระอรหันต์ทั้ง 9 องค์ก็ได้ดับขันธ์ปรินิพพาน ชาวเมืองนำเอาอัฐิธาตุของท่านบรรจุไว้ในพระธาตุองค์เล็ก ซึ่งอยู่ด้านทิศตะวันออกของอุโบสถในเวลานี้ ต่อมาประชาชนจึงเรียกพระธาตุองค์ใหญ่ว่า ครูบาทั้งเก้าเจ้ามหาธาตุ ส่วนพระธาตุองค์เล็กเรียกว่า ครูบาทั้งแปด ตำนานที่สอง
มีเรื่องราวคล้ายตำนานที่หนึ่ง แต่กล่าวว่าพระอรหันต์ที่อัญเชิญพระอังคารธาตุนั้น มีเพียง 2 องค์เท่านั้น
ตำนานที่สาม
แต่เดิม ณ ที่นี้เป็นที่รกร้างว่างเปล่า ต่อมาเมื่อเริ่มมีชาวบ้านเข้ามาหักล้างถางพง จับจองที่ดินทำกินและที่อยู่อาศัยนั้น ชาวบ้านพบว่ามีตอมะขามที่ตายแล้วเหลือแต่แก่นอยู่ต้นหนึ่ง แต่ต่อมาปรากฏว่าแก่นมะขามนั้นกลับมีการแตกใบ ผลิดอก ดูแปลกประหลาด และพบว่าหากมีใครที่ไปทำการอะไรที่เป็นการดูหมิ่นหรือลบหลู่ตอมะขามนั้น คนผู้นั้นก็จะมีอันเป็นไป ชาวบ้านจึงเกิดความเคารพบูชา และร่วมกันสร้างเจดีย์ครอบตอมะขามนั้นไว้ พร้อมกับบรรจุพระธรรมคำสอนของพระพุทธเจ้า 9 ประการ ไว้ในนั้นด้วย จึงเรียกเจดีย์ที่สร้างนั้นว่า พระเจ้าเก้าพระองค์ หรือ เจดีย์บ้านขาม ต่อมาจึงเป็นพระธาตุขามแก่น
ลักษณะสถาปัตยกรรม
พระธาตุขามแก่น มีฐานกว้างผายออกเป็นรูปทรงสี่เหลี่ยมจัตุรัส เป็นฐานบัวคว่ำ 2 ชั้น ต่อด้วยเรือนธาตุซึ่งมีลักษณะเป็นบัวเหลี่ยมซ้อนกัน 2 ชั้น ปลียอดทำเป็น 3 ชั้น แต่ละชั้นเรียวไปสู่ยอด ระหว่างชั้นของยอดกรวยต่อเชื่อมด้วยบัวรัดเกล้า ส่วนยอดพระธาตุมีฉัตรโลหะ 5 ชั้น ความสูงจากพื้นดินถึงยอดฉัตรประมาณ 25 เมตร พระธาตุมีกำแพงแก้ว สูงประมาณ 1.20 เมตร ล้อมรอบ กำแพงแก้วห่างจากองค์พระธาตุโดยเฉลี่ย 2.30 เมตร ทุกด้านมีประตูเข้าออก ด้านทิศเหนือ 2 ช่อง และทิศใต้ 2 ช่อง กว้างช่องละ 1 เมตร ฐานกว้างด้านละ 11 เมตร กำหนดอายุราวพุทธศตวรรษที่ 24-25 สมัยวัฒนธรรมล้านช้าง
ประเพณี
งานฉลองและนมัสการพระธาตุขามแก่น ในวันขึ้น 15 ค่ำ เดือน 6 การสักการะ ใช้ธูป เทียน ดอกไม้ ขันแปดเก้า
มาร์ค ฮาร์ตแมนน์
มาร์ค อันดรูว์ ฮาร์ตแมนน์ (เกิดวันที่ 20 มกราคม ค.ศ. 1992) เป็นนักฟุตบอลชาวฟิลิปปินส์ ปัจจุบันลงเล่นให้กับนครศรีฯ ยูไนเต็ดในไทยลีก 2 และทีมชาติฟิลิปปินส์ เขาเคยเล่นให้กับหลายสโมสรในประเทศไทย เช่น นครราชสีมา และสุพรรณบุรี
สโมสรอาชีพ
ในช่วงเริ่มต้นอาชีพ ฮาร์ตแมนน์เคยอยู่กับพอร์ตสมัทและสวินดอนทาวน์ ก่อนที่จะถูกปล่อยตัวออกจากสโมสรหลังจบฤดูกาล 2009–10
แบล็กฟีลด์แอนด์แลงลีย์
ในปี ค.ศ. 2010 เขาย้ายไปเข้าร่วมแบล็กฟีลด์แอนด์แลงลีย์ สโมสรในเวสเซกซ์ฟุตบอลลีก ต่อมาวันที่ 9 พฤศจิกายน ค.ศ. 2010 เขาทำแฮตทริกในนัดที่ชนะอัลเรสฟอร์ดทาวน์ 4–2
มะนิลาโนแมดส์
หลังจากหมดสัญญากับแบล็กฟีลด์ เขาย้ายไปเข้าร่วมสโมสรมะนิลาโนแมดส์
โลโยลาเมรัลโคสปาร์กส์
ในช่วงตลาดซื้อ-ขายกลางฤดูกาลของยูไนเต็ดฟุตบอลลีก ฤดูกาล 2010–11 ฮาร์ตแมนน์ย้ายไปร่วมทีมโลโยลาเมรัลโคสปาร์กส์ และทำประตูในนัดที่แพ้ฟิลิปปินแอร์ฟอร์ซ 2–1 เขาทำ 7 ประตูในสามนัดสุดท้ายกับสโมสร ประกอบด้วยแฮตทริกในการพบกับฟิลิปปินนาวี และการทำ 4 ประตูในนัดสุดท้ายของฤดูกาล
โกลบอล
ระหว่างปี ค.ศ. 2013-2016 เขาลงเล่นให้กับสโมสรโกลบอล และเป็นผู้ทำประตูสูงสุดในฤดูกาล 2014 โดยยิงได้ 27 ประตู
เกลังอินเตอร์เนชันนัล
วันที่ 10 มิถุนายน ค.ศ. 2016 เกลังอินเตอร์เนชันนัลประกาศบนหน้าเฟซบุ๊กว่าสโมสรได้คว้าตัวฮาร์ตแมนน์จากโกลบอลเรียบร้อยแล้ว โดยเขาเป็นนักฟุตบอลชาวฟิลิปปินส์คนแรกในเอสลีก และจะหมดสัญญาระยะสั้นในเดือนธันวาคม ค.ศ. 2016 เขาลงเล่นนัดแรกให้กับสโมสร เมื่อวันที่ 1 กรกฎาคม ค.ศ. 2016 นัดที่พบกับอัลบีเร็กซ์ นิอิงะตะ ในการแข่งขันสิงคโปร์คัพ ฤดูกาล 2016 เขาทำ 8 ประตู จากการลงเล่น 11 นัดให้กับสโมสร อย่างไรก็ตาม สโมสรเกลังตัดสินใจไม่ต่อสัญญาฮาร์ตแมนน์เนื่องจากสโมสรมีงบประมาณจำกัด ดังนั้น จึงทำให้สโมสรจากไทย มาเลเซีย และฟิลิปปินส์ สนใจคว้าตัวฮาร์ตแมนน์มาร่วมทีม
ซาราวัก เอฟเอ
เขาไปทดสอบฝีเท้ากับสโมสรซาราวักในเดือนพฤศจิกายน ค.ศ. 2016. ต่อมาวันที่ 16 ธันวาคม เขาเซ็นสัญญากับทางสโมสรอย่างเป็นทางการ เขาทำประตูแรกให้กับสโมสรนัดที่พบกับเกอดะฮ์ โดยเป็นการยิงฟรีคิกที่เฉียบคม ต่อมาเขาทำแฮตทริกในการพบกับเอ็มไอเอสซี-มิฟา ในการแข่งขันมาเลเซียเอฟเอคัพฃ เขาทำ 7 ประตูจากการลงเล่น 15 นัด แบ่งเป็น 3 ประตูในลีก และ 4 ประตูในเอฟเอคัพ สัญญาของเขาสิ้นสุดในเดือนพฤษภาคม ค.ศ. 2017
ปีนัง เอฟเอ
หลังจากที่ย้ายออกจากซาราวัก ฮาร์ตแมนน์ได้เซ็นสัญญากับปีนัง เอฟเอ แบบไม่มีค่าตัว
อุบล ยูเอ็มที ยูไนเต็ด
ฮาร์ตแมนน์ย้ายไปอุบล ยูเอ็มที ยูไนเต็ด ในไทยลีก และทำประตูแรกให้กับสโมสร นัดที่บุกไปแพ้นครราชสีมา 3-1
ทีมชาติ
ในเดือนกันยายน ค.ศ. 2011 ฮาร์ตแมนน์มีชื่อติดทีมชาติในการแข่งขัน Long Teng Cup และได้เข้าร่วมแข่งขันซีเกมส์ 2011 กับทีมชาติชุดยู-23 สำหรับใน Long Teng Cup เขาทำประตูในนามทีมชาติ นัดที่เสมอฮ่องกง 3–3
ส่วนในนามทีมชาติยู-23 เขาลงเล่นนัดแรกในนัดที่แพ้เวียดนาม 3–1 ในการแข่งขันนัดเปิดสนามของซีเกมส์ 2011
เขาทำประตูแรกและประตูที่ 2 ให้กับทีมชาติชุดใหญ่ ในการแข่งขัน ฟิลิปปินพีซคัพ 2014 โดยเป็นการเอาชนะจีนไทเป และในวันที่ 12 ตุลาคม ค.ศ. 2014 ฮาร์ตแมนน์ทำแฮตทริกสำเร็จตั้งแต่ครึ่งแรก ในนัดที่ชนะปาปัวนิวกินี 5-0
ผู้ฝึกสอน
ฮาร์ตแมนน์เคยเป็นหัวหน้าผู้ฝึกสอนทีมหญิงของมะนิลาโนแมดส์
สายหลักเนมูโระ
รถไฟฮกไกโดสายหลักเนมูโระ (根室本線 (Nemuro Honsen)) เป็นเส้นทางรถไฟสายระหว่างเมืองที่ยาวที่สุดในฮกไกโด ระหว่างสถานีทาจิกาวะ ในนครทาจิกาวะ กิ่งจังหวัดโซราจิ ถึงสถานีเนมูโระ ในนครเนมูโระ กิ่งจังหวัดเนมูโระ ดำเนินการโดย JR ฮกไกโด
ดิสโก้ 2000
"ดิสโก้ 2000" (Disco 2000) เป็นซิงเกิลที่สามของวงพัลป์ จากอัลบั้มชุด Different Class ออกจำหน่ายในวันที่ 27 พฤศจิกายน พ.ศ. 2538
โจนาธาน กรอฟฟ์
โจนาธาน ดรูว์ กรอฟฟ์ (Jonathan Drew Groff) เกิดเมื่อวันที่ 26 มีนาคม ค.ศ. 1985 เป็นนักร้อง, นักแต่งเพลง และนักแสดงชาวอเมริกัน ในด้านความสำเร็จกรอฟฟ์ได้รับรางวัลแกรมมี และได้รับการเสนอชื่อเข้าชิงรางวัลโทนี 2 สาขา, Drama League Award 2 สาขา, Drama Desk Award และ รางวัลเอมมี อย่างละสาขา เขาได้เขาสู่วงการตั้งแต่มี 2002 ก่อนจะเริ่มมีชื่อเสียงในปี 2006 ในวงการละครบรอดเวย์ เขาได้เริ่มมีชื่อเสียงมากขึ้นจากการรับบทเซนต์ เจมส์ ในซีรีส์เพลงทางโทรทัศน์เรื่อง กลี (2009-2015) และจากการพากย์เสียงเป็น Kristoff ในภาพยนตร์ชุด Frozen
ชีวิตส่วนตัว
กรอฟฟ์ได้ออกมาเปิดเผยว่าเขาเป็นเกย์ผ่านบทสัมภาษณ์ของเว็บไซต์บรอดเวย์ดอตคอมระหว่างในงาน National Equality March เดือนตุลาคม ปี 2009
แหล่งข้อมูลอื่น
1985
พ.ศ. 1916
พุทธศักราช 1916 ใกล้เคียงกับ
เกม
เกม เป็นลักษณะของกิจกรรมของมนุษย์เพื่อประโยชน์อย่างใดอย่างหนึ่ง เช่น เพื่อความสนุกสนานบันเทิง เพื่อฝึกทักษะ และเพื่อการเรียนรู้ เป็นต้น และในบางครั้งอาจใช้เพื่อประโยชน์ทางการศึกษาได้
เกมประกอบด้วยเป้าหมาย กฎเกณฑ์ การแข่งขันและปฏิสัมพันธ์ เกมมักจะเป็นการแข่งขันทางจิตใจหรือด้านร่างกาย หรือทั้งสองอย่างรวมกัน ซึ่งส่งผลให้เกิดพัฒนาการของทักษะ ใช้เป็นรูปแบบของการออกกำลังกาย หรือการศึกษา บทบาทสมมุติและจิตศาสตร์ เป็นต้น
เกมเป็นกิจกรรมของมนุษย์ตั้งแต่อดีตถึงปัจจุบัน Royal Game of Ur, Senet และ Mancala เป็นเกมที่ได้ชื่อว่าเก่าแก่ที่สุดในประวัติศาสตร์มนุษย์ โดยสามารถย้อนไปได้ถึง 2,600 ปีก่อนคริสตกาล
องค์ประกอบ
เกมจะต้องประกอบด้วย
เกมการละเล่น
เกมการละเล่น เกิดจากการสืบทอดทางวัฒนธรรมของในแต่ละพื้นที่นั้น ๆ โดยจะมีจุดประสงค์หลักเพื่อการสร้างความสัมพันธ์ในชุมชน ซึ่งจะมีผู้เล่นจำนวนมากเข้ามาร่วมเล่นได้ เกมการละเล่นจะมีคุณลักษณะพิเศษแตกต่างกันออกไป เช่น
เกมกระดาน
จุดมุ่งหมายของเกมกระดาน ส่วนใหญ่เพื่อวัตถุประสงค์ในการ ฝึกทักษะ และ การคิดวางแผน เช่น
เกมไพ่
เกมไพ่ เป็นเกมที่ใช้ไพ่เป็นอุปกรณ์ ซึ่งสามารถถือเป็นเกมฝึกสมอง ถ้าไม่มีการวางเดิมพัน เช่น
เกมการ์ด
เกมการ์ด เป็นเกมแนวใหม่ที่พัฒนามาจากเกมไพ่ โดยเกมการ์ดนั้นจะมีชุดการ์ดที่สร้างขึ้นเป็นพิเศษ แตกต่างจากเกมไพ่ธรรมดาที่ใช้ชุดไพ่ป็อกในการเล่น เกมการ์ดแบ่งออกเป็น เกมการ์ดชุดเดี่ยว (standalone card game) การ์ดทั้งหมดจะรวมอยู่ในชุดเดียวกัน ทำให้ได้การ์ดทั้งหมดโดยไม่มีเพิ่มเติม (ยกเว้นมีชุดเสริม) มีการ์ดเหมือนกันทุกกล่อง และเกมการ์ดสะสม (collectible card game) ผู้เล่นจะต้องหาซื้อการ์ดเข้ามาสะสมในกองของตัวเองเพื่อให้มีความสามารถสูงขึ้น ในแต่ละกล่องหรือซองมีการ์ดไม่เหมือนกัน การ์ดแต่ละใบหาได้ยากง่ายต่างกัน การ์ดที่หายากมักจะเป็นการ์ดที่เก่ง และมักมีราคาสูง มักนำเนื้อเรื่องจากนิยายและภาพยนตร์ที่โด่งดังมาเป็นจุดขาย เช่น การ์ดสตาร์ วอร์ส การ์ดยูกิโอ การ์ดแฮรี่ พอตเตอร์ เป็นต้น มักมีการจัดชุดการ์ด เรียกว่า เด็ค (deck) เพื่อสร้างชุดการ์ดของตนเอง แล้วนำไปต่อสู้กับชุดการ์ดของผู้เล่นคนอื่นๆ มีการใช้การ์ดตั้งแต่สองใบขึ้นไปร่วมกันจนเกิดผลที่ยิ่งใหญ่กว่าเดิมเรียกว่าการทำ Combo
เกมบุค
เกมบุค หรือ เกมหนังสือ เป็นเกมที่ใช้หนังสือในการเล่น มักมีเนื้อหาเกี่ยวกับการผจญภัย และมีตัวเลือกให้ผู้เล่นเลือก ซึ่งแต่ละตัวเลือกจะนำผู้เล่นไปตามหน้าต่างๆ ของหนังสือ ที่มีจุดจบแตกต่างกันออกไป ในไทยเคยจัดพิมพ์ชุด ผจญภัยตามใจเลือก (Choose your own adventure) แต่ไม่ได้รับความนิยมมากนัก ในต่างประเทศเคยโด่งดังในยุคที่ยังไม่มีเกมคอมพิวเตอร์ อย่างไรก็ตาม เกมบุค ถือได้ว่าเป็นบรรพบุรุษของเกมสวมบทบาท (Role playing game) และเกมคอมพิวเตอร์ในปัจจุบัน ส่วนซีรีส์ในอดีตที่เคยโด่งดังประกอบด้วย Fighting Fantasy, Lone wolf, Fable land เป็นต้น ล่าสุดนานมีบุ๊คทีน ได้นำเกมบุคในซีรีส์ Fighting Fantasy มาจัดพิมพ์เป็นภาษาไทยในชื่อชุด เกมปริศนาท้าความตาย จำนวน 4 เล่มด้วยกัน เช่น ขุมทรัพย์พ่อมดเขาอัคคี (Warlock of the firetop mountain) เป็นต้น
เกมอิเล็กทรอนิกส์
เป็นอุปกรณ์เกมสมัยใหม่ที่ใช้เครื่องไฟฟ้าอิเล็กทรอนิกส์เข้ามาเป็นอุปกรณ์หลักในการเล่น โดยจะมีความสามารถในการเปลี่ยนเกมจากเกมหนึ่งไปอีกเกมหนึ่งได้ สามารถเล่นเกมได้ตามเว็บไซด์ต่างๆ ด้วยอุปกรณ์ใดๆ ที่สร้างขึ้นเพื่อเครื่องเกมนั้นๆ ซึ่งสร้างความหลากหลาย และความสมจริงได้ใกล้เคียงกับความเป็นจริง โดยอาจแบ่งได้โดยตามคุณลักษณะเด่น ดังนี้
ประเทศออสเตรียในโอลิมปิกฤดูร้อน 1904
ประเทศออสเตรีย เข้าร่วมแข่งขันกีฬาโอลิมปิกฤดูร้อน ครั้งที่ 3 ค.ศ. 1904 (พ.ศ. 2447) ที่เมืองเซนต์หลุยส์ สหรัฐ ระหว่างวันที่ 1 กรกฎาคม - 23 พฤสจิกายน พ.ศ. 2447 คณะกรรมการโอลิมปิกแห่งชาติออสเตรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศออสเตรียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
ลอฟตัสโรด
ลอฟตัสโรด เป็นสนามฟุตบอล ตั้งอยู่ที่เชพเพิดซ์บุช ในลอนดอน ซึ่งก่อนหน้านี้ได้เป็นสนามเหย้าของสโมสรฟุตบอลเชปเฟิร์ดบุช หลังจากนั้น ค.ศ. 1917 ได้มีการอนุญาตให้สโมสรควีนส์ปาร์คเรนเจอร์สใช้งานสนามนี้ ซึ่งสแตนด์นั่งชมแต่ละฝั่งก็มีชื่อเฉพาะตัวอีกด้วย
ทีมจากรักบี้ ยูเนียน คือ ลอนดอนวาสพ์ส ได้เข้ามาใช้งานร่วมกัน ควีนส์ปาร์คเรนเจอร์ส หลังจากนั้นในปี ค.ศ. 2002 สโมสรฟุตบอลฟูแลม ก็ได้ยืมใช้สนาม เนื่องจาก สนามคราเวนคอดเทจ กำลังซ่อมแซม
แฟนตาซีสตาร์ออนไลน์
แฟนตาซีสตาร์ออนไลน์ (Phantasy Star Online) เป็นเกมออนไลน์แนวสวมบทบาท พัฒนาโดยโซนิคทีม และจัดจำหน่ายโดยเซก้า วางจำหน่ายในปี 2000 สำหรับเครื่องดรีมแคสต์ โดยเป็นเกมออนไลน์แนวสวมบทบาทเกมแรกสำหรับเครื่องคอนโซล โดยผู้เล่นจะผจญภัยกับคนอื่น ๆ มากถึงสามคนทางอินเทอร์เน็ต เพื่อทำภารกิจ, รวบรวมไอเท็ม และต่อสู้กับศัตรูในการต่อสู้อาร์พีจีแบบเรียลไทม์ เนื่อเรียงของเกมไม่เกี่ยวข้องกับเกมในชุดเกม แฟนตาซีสตาร์ ก่อนหน้า
ก่อนจะเป็นเกม แฟนตาซีสตาร์ออนไลน์ เกมออนไลน์ถูกจำกัดเฉพาะบนพีซีทางฝั่งตะวันตกโดยเฉพาะเกมสวมบทบาทเช่น เดียโบล, อัลติมาออนไลน์ และ เอฟเวอร์เควสต์ และเชื่อว่าการเล่นแบบออนไลน์คืออนาคต อิซาโอะ โอกาวะประธานของเซก้าสั่งให้โซนิคทีมพัฒนาเกมออนไลน์สำหรับดรีมแคสต์ซึ่งอำนวยสร้างโดยยูจิ นากะ การทดลองของโซนิคทีมนำไปสู่การพัฒนาเกม ชูชูร็อกเก็ต! ซึ่งเป็นเกมออนไลน์เกมแรกบนดรีมแคสต์ ด้วยการใช้สิ่งที่พวกเขาเรียนรู้จากโครงการและรับแรงบันดาลใจที่สำคัญจาก เดียโบล โซนิคทีมจึงพัฒนาเกม แฟนตาซีสตาร์ออนไลน์ และเนื่องจากผู้ให้บริการอินเทอร์เน็ตของญี่ปุ่นเรียกเก็บเงินสำหรับการเข้าถึงแบบ Dial-up ต่อนาทีและการเชื่อมต่อความเร็วสูงยังไม่สามารถใช้งานได้อย่างกว้างขวาง โอกาวะจึงจ่ายเงินส่วนตัวสำหรับการเข้าถึงอินเทอร์เน็ตฟรีเป็นเวลาหนึ่งปีเพื่อรวมเข้ากับเครื่องดรีมแคสต์แต่ละเครื่อง
แฟนตาซีสตาร์ออนไลน์ ได้รับการคาดหวังอย่างสูงและเปิดตัวสู่ความสำเร็จเชิงพาณิชย์และสำคัญ ตัวเกมได้รับรางวัลเจแปนเกมอวอร์ดสาขา "เกมแห่งปี" และได้รับการยอมรับว่าเป็นเกมคอนโซลที่มีชื่อเสียงซึ่งมีอิทธิพลต่อเกมแนวตะลุยดันเจียนผู้เล่นหลายคนเช่นชุดเกม มอนสเตอร์ฮันเตอร์
แฟนตาซีสตาร์ออนไลน์ ถูกพอร์ดลงวินโดวส์ และวางขายอีกครั้งบนดรีมแคสต์ใน ''เวอร์. 2 ด้วยเนื้อหาขยาย หลังจากเซก้าถอนตัวออกจากธุรกิจคอนโซลในปี 2001 ตัวเกมได้ถูกพอร์ดลงเครื่องเกมคิวบ์ และ เอกซ์บอกซ์ในชื่อ เอพพิโซด I & II ซึ่งมีตัวละครใหม่, สภาพแวดล้อม และคุณสมบัติอื่น ๆ Episode III: C.A.R.D. Revolution วางจำหน่ายบนเกมคิวบ์ในปี 2003 ในรูปแบบเกมไพ่แบบเทิร์นเบส ชุดเกมออนไลน์ยังมีภาคต่ออย่าง แฟนตาซีสตาร์ยูนิเวิร์ส (2006) และ แฟนตาซีสตาร์ออนไลน์ 2 (2012) เซก้าได้ปิดตัวเซิร์ฟเวอร์อย่างเป็นทางการครั้งสุดท้ายในปี 2010 แฟนตาซีสตาร์ออนไลน์'' ยังคงสามารถเล่นได้บนเซิร์ฟเวอร์ส่วนตัว
วัดแก้วแจ่มฟ้า
วัดแก้วแจ่มฟ้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงมหาพฤฒาราม เขตบางรัก กรุงเทพมหานคร ประชาชนนิยมมาทำบุญโลงศพ ลอยอังคาร ไถ่ชีวิตโค กระบือ เผาศพ และสงเคราะห์โลงศพ เดินตีระฆังขอพรรอบบริเวณอุโบสถ วัดมีเนื้อที่ 7 ไร่ 2 งาน 53 วา อาจเรียกว่า วัดแก้วฟ้าล่าง ส่วน วัดแก้วฟ้าบน คือวัดแก้วฟ้าจุฬามณี
เดิมวัดแก้วแจ่มฟ้าตั้งอยู่ริมแม่น้ำเจ้าพระยา ตรงปากคลองผดุงกรุงเกษม เป็นวัดโบราณ สร้างมาเมื่อใดไม่มีหลักฐาน จนในสมัยรัชกาลที่ 4 ฝรั่งเข้ามาอาศัยอยู่บริเวณรอบวัดอย่างหนาแน่น แล้วยังไปร้องทุกข์ต่อกระทรวงนครบาลว่า ทนเหม็นกลิ่นเผาศพไม่ไหว เจ้าของที่ดินขณะนั้นคือ พระคลังข้างที่ แก้ปัญหาด้วยการให้พระคลังข้างที่ลงทุนสร้างวัดแก้วแจ่มฟ้าในที่ใหม่ เอาที่เก่าทำประโยชน์ทางการค้า วัดแก้วแจ่มฟ้าแห่งใหม่ได้สร้างใหม่ในปี พ.ศ. 2450 ที่ถนนสี่พระยาซึ่งเพิ่งตัดใหม่ในปี พ.ศ. 2448 ส่วนที่ตั้งเดิมของวัดกลายเป็นธนาคารฮ่องกง-เซี่ยงไฮ้ ปัจจุบันคือโรงแรมรอยัลออร์คิดเชราตัน
วิทยาลัยนานาชาติราฟเฟิลส์
ประวัติ
วิทยาลัยนานาชาติราฟเฟิลส์ กรุงเทพฯ ก่อตั้งขึ้นเมื่อปีพ.ศ. 2546 ส่วนหนึ่งของ Raffles Education Corporation และเป็นสถาบันชั้นนำทางด้านการศึกษาที่มีสาขาอยู่ใน 13 ประเทศทั่วโลก อาทิ ประเทศออสเตรเลีย อิตาลี  สวิตเซอร์แลนด์ จีน อินเดีย สิงคโปร์ ฯลฯ รวมถึงประเทศไทย โดยเปิดการเรียนการสอนในหลายสาขาวิชาด้วยหลักสูตรภาษาอังกฤษทั้งหมด  เปิดการเรียนการสอนทางด้านการออกแบบ อาทิ สาขาวิชาการออกแบบแฟชั่น สาขาวิชาการตลาดแฟชั่น สาขาวิชาการออกแบบกราฟิก สาขาวิชาการออกแบบและตกแต่งภายใน สาขาวิชาการออกแบบมัลติมีเดีย และสาขาวิชาการออกแบบผลิตภัณฑ์ และสาขาวิชาทางด้านการบริหารธุรกิจอีก 5 สาขาวิชา
เกี่ยวกับวิทยาลัย
วิทยาลัยนานาชาติราฟเฟิลส์ เป็นสถาบันอุดมศึกษา ด้านแฟชั่นและการออกแบบที่ได้รับการยอมรับในระดับประเทศและได้รับความร่วมมือจาก มหาวิทยาลัยนอร์ทัมเบรีย ประเทศอังกฤษ มีความเชี่ยวชาญด้านการสร้างสรรค์ผู้ประกอบการด้านแฟชั่นการออกแบบและธุรกิจ โดยปัจจุบันมีอธิการบดีคือ นายภานุพงศ์ พิทักษ์สังข์ (Panupong Pituksung) และมี นายValetine Vu ดำรงค์ตำแหน่ง รองอธิการบดีฝ่ายวิชาการ โดยคณะวิชาจะแบ่งออกเป็น2คณะคือ คณะการออกแบบ และ คณะบริหารธุรกิจ
หลักสูตร
หลักสูตรปริญญาตรี ระยะเวลา 3 ปี สำหรับสาขาการออกแบบ
หลักสูตรปริญญาตรี ระยะเวลา 2.5 ปี สำหรับสาขาบริหารธุรกิจ
อ้างอิง
วิทยาลัยนานาชาติ ราฟเฟิลส์ กรุงเทพฯ สถาบันเพื่อสร้างนักธุรกิจด้านการออกแบบมืออาชีพแห่งแรกของประเทศไทย
ไฟลามทุ่ง
ไฟลามทุ่ง (erysipelas) เป็นการติดเชื้อทางผิวหนังชั้นหนังแท้ชั้นบนและหลอดน้ำเหลือง ทำให้เกิดเป็นผื่นแดงบวมบริเวณใบหน้า แขนและขา ร่วมกับมีไข้สูง หนาวสั่น อ่อนเพลีย ปวดศีรษะและอาเจียน โดยทั่วไปโรคไฟลามทุ่งเกิดจากการติดเชื้อแบคทีเรีย Streptococcus ชนิด group A มีลักษณะคล้ายโรคผิวหนังอักเสบ แต่ต่างกันที่ผิวหนังอักเสบจะติดเชื้อในชั้นหนังแท้และเนื้อเยื่อใต้หนัง
การวินิจฉัยโรคไฟลามทุ่งมักใช้การซักประวัติและตรวจร่างกาย การรักษามักให้ทานยาเพนิซิลลิน คลินดามัยซินหรืออิริโทรมัยซิน เป็นเวลา 7-14 วัน หากอาการไม่ดีขึ้น แพทย์อาจให้ยาทางผิวหนัง ร่วมกับการดูแลด้านอื่น เช่น รักษาความสะอาด รับประทานยาแก้ปวด ประคบเย็น เป็นต้น
วุฒิสภาไทย ชุดที่ 4
วุฒิสภาไทย ชุดที่ 4 (26 มกราคม พ.ศ. 2518 - 6 ตุลาคม พ.ศ. 2519) เป็นวุฒิสมาชิกชุดที่มาจากการแต่งตั้งตามรัฐธรรมนูญแห่งราชอาณาจักรไทย พุทธศักราช 2517 ซึ่งกำหนดให้รัฐสภาไทยประกอบด้วย 2 สภา คือ วุฒิสภาไทย และสภาผู้แทนราษฎรไทย วุฒิสภาชุดนี้มีสมาชิกจำนวน 100 คน อยู่ในวาระ 4 ปี ได้รับโปรดเกล้าแต่งตั้ง เมื่อวันที่ 26 มกราคม พ.ศ. 2518 สิ้นสุดสมาชิกภาพ เมื่อวันที่ 6 ตุลาคม พ.ศ. 2519 เนื่องจาก ยุบสภาตามประกาศของคณะปฏิรูปการปกครองแผ่นดิน ฉบับที่ 3 ลงวันที่ 6 ตุลาคม 2519
สว่าน
สว่าน คือเครื่องมือชนิดหนึ่ง ใช้สำหรับเจาะรูบนวัสดุหลายประเภท เป็นเครื่องมือที่ใช้บ่อยในงานไม้และงานโลหะ
ประเภท
สว่านในปัจจุบันมีหลายประเภท เช่น
การทำงาน
การทำงานของสว่านนั้น จะใช้ส่วนของดอกสว่าน ยึดอยู่กับเดือยด้านหนึ่งของสว่าน และกดลงไปบนวัสดุที่ต้องการ หลังจากนั้นจึงถูกทำให้หมุน ปลายดอกสว่านจะทำงานเป็นตัวตัดเจาะวัสดุ และกำจัดเศษวัสดุระหว่างการเจาะ เช่น ขี้เลื่อย หรือทำงานเป็นตัวสูบอนุภาคเล็ก ๆ เช่นการเจาะน้ำมัน
อลิซสปริงส์
อลิซสปริงส์ (Alice Springs) เป็นเมืองใหญ่อันดับสามของดินแดนนอร์เทิร์นเทร์ริทอรี ประเทศออสเตรเลีย ตั้งอยู่เกือบกึ่งกลางประเทศออสเตรเลีย เมืองอลิซสปริงส์เกือบจะอยู่กึ่งกลางระหว่างเมืองแอดิเลดและดาร์วิน โดยอยู่ห่างจากเมืองทั้งสอง 1,532 และ 1,499 กิโลเมตร ตามลำดับ เมืองอลิซสปริงส์มีประชากร 26,534 คน ในปี 2018 คิดเป็นประมาณ 10% ของนอร์เทิร์นเทร์ริทอรี
ภูมิอากาศ
ตามการแบ่งเขตภูมิอากาศแบบเคิพเพิน อลิซสปริงส์ตั้งอยู่ในเขตกึ่งโซนร้อนและมีภูมิอากาศแบบทะเลทรายเขตร้อน (BWh) ทำให้มีฤดูร้อนที่แห้งและร้อนมาก และมีฤดูหนาวที่สั้น อลิซสปริงส์ตั้งอยู่บริเวณตอนกลางของประเทศซึ่งมีสภาพแวดล้อมที่แห้งแล้งและมีทะเลทรายมากมาย
อลิซสปริงส์มีความแตกต่างของอุณหภูมิมาก ฤดูร้อนมีอุณหภูมิสูงสุดเฉลี่ยมากกว่า 30 °C ส่วนในฤดูหนาวอุณหภูมิต่ำสุดเฉลี่ยอาจอยู่ที่ 5.5 C โดยมีประมาณ 12.4 คืนที่มีอุณหภูมิต่ำว่าจุดเยือกแข็งในแต่ละปี อลิซสปริงส์ตั้งอยู่ที่ความสูง 545 m จากระดับน้ำทะเล ทำให้มีอากาศเย็นในตอนกลางคืนของหน้าหนาว อุณหภูมิสูงสุดที่เคยบันทึกได้คือ 47.5 C เมื่อวันที่ 24 ธันวาคม 1891 ในขณะที่อุณหภูมิต่ำสุดที่เคยบันทึกได้คือ −7.5 °C (18.5 °F) เมื่อวันที่ 17 กรกฎาคม 1976 ซึ่งถือเป็นอุณหภูมิต่ำสุดที่เคยบันทึกได้ของนอร์เทิร์นเทร์ริทอรีด้วย
กรมส่งเสริมการเกษตร
ประวัติ
วันที่ 20 มีนาคม พ.ศ. 2504 กระทรวงเกษตรได้เสนอโครงการจัดตั้งกรมส่งเสริมการเกษตร ไปยังคณะรัฐมนตรีแยกเป็น 2 แผน แผนที่หนึ่ง ขอจัดตั้งสำนักงานส่งเสริมการเกษตร ซึ่งถือว่าเป็นแผนขั้นเตรียมการก่อนจัดตั้งกรม คือเตรียมทั้งการวางแผนงาน วางอัตรากำลังคน ปรับปรุงวิชาการ เปลี่ยนทัศนคติเจ้าหน้าที่ ตลอดจนรูปบริหาร และการแก้ไขพระราชบัญญัติปรับปรุง กระทรวงทบวงกรม เพื่อจัดตั้งกรมในแผนขั้นที่ สอง ซึ่งคณะรัฐมนตรีก็ได้มีมติเมื่อวันที่ 27 กันยายน พ.ศ. 2504 เห็นชอบในหลักการตามที่กระทรวงเกษตรเสนอ
ต่อมาก็ได้มีคำสั่งกระทรวงเกษตรตั้งสำนักงาน ส่งเสริมการเกษตรขึ้นเมื่อวันที่ 12 มกราคม พ.ศ. 2505 เพื่อเตรียมการต่างๆ ดังได้กล่าวมาแล้ว และก็ได้ปฏิบัติการ ในรูปงานส่งเสริมการเกษตรตามแนวใหม่ไปพลางพร้อมกันนั้น ก็ได้รายงานผลก้าวหน้าต่อคณะรัฐมนตรีเป็นครั้งคราว จนถึงวันที่ 7 พฤศจิกายน พ.ศ. 2505 ฯพณฯ นายกรัฐมนตรี ได้พิจารณา รายงานของสำนักงานส่งเสริมการเกษตรแล้วมีคำสั่งว่า น่าจะตั้ง เป็นกรมได้ และได้เสนอให้คณะรัฐมนตรีได้ทราบ ระยะนี้อธิบดีทุกกรม ก็ต้องรับภาระหนักในการประชุมปรึกษา เพื่อให้ได้สถาบันที่เหมาะสมและ ทันสมัย และพร้อมที่จะต้องชี้แจงเจ้าหน้าที่วิเคราะห์จากหน่วยงานต่าง ๆ สำนักงานคณะกรรมการข้าราชการพลเรือน สำนักงบประมาณ กระทรวง การคลัง สำนักงานสภาพัฒนาการเศรษฐกิจแห่งชาติ และคณะที่ปรึกษา ระเบียบบริหารทั้งระดับอนุกรรมการและกรรมการใหญ่ การแก้ไข ปรับปรุง ชี้แจง โต้ตอบได้ ดำเนินการอย่างค่อยเป็นค่อยไป ผลที่สุดก็ผ่านการพิจารณา ของคณะที่ปรึกษาระเบียบบริหาร เมื่อวันที่ 1 กรกฎาคม พ.ศ. 2509 แต่ให้เรียก ชื่อ กรมแพร่ขยายการเกษตร โดยโอนงานส่งเสริมการเกษตรจากทุกกรมใน สังกัดกระทรวงเกษตรมาร่วมอยู่ในกรมนี้ ส่วนเจ้าหน้าที่ให้เรียกพนักงานแพร่ ขยายจังหวัดและอำเภอ เมื่อผ่านการพิจารณาของคณะที่ปรึกษาระเบียบบริหาร แล้ว ประธานคณะที่ปรึกษาระเบียบบริหารก็ได้นำเสนอต่อ ฯพณฯ นายกรัฐมนตรี แต่ข้อความในหนังสือชื่อกรมได้เปลี่ยนไปจาก กรมแพร่ขยายการเกษตร เป็นกรมบริการเกษตร ส่วนเจ้าหน้าที่ในส่วนภูมิภาคให้ยุบกสิกรรมจังหวัด - อำเภอ เป็น เกษตรจังหวัด เกษตรอำเภอ ซึ่งคณะรัฐมนตรีได้มีมติเห็นชอบด้วยในหลักการ เมื่อวันที่ 25 พฤษภาคม พ.ศ. 2510 และต่อมา กระทรวงเกษตรได้เสนอร่างพระราชบัญญัติ ปรับปรุงกระทรวงทบวงกรม เพื่อขออนุมัติและขอให้คณะที่ปรึกษากฎหมายช่วย พิจารณาก่อนส่งสภาร่างรัฐธรรมนูญในฐานะรัฐสภา พร้อมกันนั้นก็ได้ขอเปลี่ยนชื่อ กรมบริการเกษตร เป็น กรมส่งเสริมการเกษตร ซึ่งคณะรัฐมนตรีก็ได้รับหลักการ ร่างพระราชบัญญัติและอนุมัติให้แก้ไขชื่อได้ตามที่กระทรวงเกษตรเสนอ เมื่อวันที่ 25 กรกฎาคม พ.ศ. 2510
พระราชบัญญัติปรับปรุงกระทรวงทบวงกรม (ฉบับที่ 4) พ.ศ. 2510 เพื่อขอตั้ง กรมส่งเสริมการเกษตรนี้ ได้เข้าสู่ระเบียบวาระการประชุมสภาร่างรัฐธรรมนูญ เมื่อวันที่ 14 กันยายน พ.ศ. 2510 ที่ประชุมลงมติรับหลักการและได้ประกาศใช้เป็นกฎหมายให้ ตั้งกรมส่งเสริมการเกษตรได้เมื่อวันที่ 21 ตุลาคม พ.ศ. 2510
หน่วยงานในสังกัด
โครงสร้างและหน่วยงานในสังกัดกรมส่งเสริมการเกษตร แบ่งส่วนราชการตาม พระราชกฤษฎีกา แบ่งส่วนราชการกรมส่งเสริมการเกษตร กระทรวงเกษตรและสหกรณ์ ดังนี้
ราช เลอสรวง
ราช เลอสรวง เป็นนักเขียนการ์ตูน ชื่อจริงว่า นิวัฒน์ ธาราพรรค์ ชายผู้หลงใหลการวาดรูปตั้งแต่เด็ก แต่มีช่วงหนึ่งของชีวิตที่ไม่ได้แตะพู่กันยาวนานถึง 30 ปี และเพิ่งกลับมาวาดรูปอีกครั้งเมื่อ 3 ปีที่แล้ว
ประวัติ
เกิดที่อำเภอบ้านธิ จังหวัดลำพูนเมื่อปี 2483 ในจำนวนพี่น้อง 8 คน เขาเป็นลูกคนสุดท้องของครอบครัว และได้เข้ามาเรียนเพาะช่างรุ่นเดียวกับนักวาดนิยายภาพชื่อดังจุก เบี้ยวสกุล (จุลศักดิ์ อมรเวช) ซึ่งในขณะเรียนนั้น ‘ฉลอง ธาราพรรค์’ พี่ชายที่เป็นนักวาดฝีมือ เช่นเรื่องเจ้าชายกาลี มณีโสภา เห็นว่าเขาวาดรูปได้ จึงนำผลงานการ์ตูนเล่มแรกของราชเรื่อง ‘หักเขี้ยวเสือ’ ไปขายที่สำนักพิมพ์ผดุงศึกษา นับแต่นั้นมา เขาก็รับจ๊อบวาดรูป เรียนไปทำงานไปเพื่อหาเงินจ่ายค่าเทอมและค่าครองชีพ จนต้องขาดเรียนบ่อยครั้ง
ต่อมาเขาได้เขียนภาพปกพ็อคเก็ตบุ๊คเรื่องเพชรพระอุมาให้พนมเทียน สลับกับสุรินทร์ ปิยานันท์นักวาดฝีมือดีอีกคนในขณะนั้น และได้วาดภาพปกอีกครั้งในจักรวาล รายสัปดาห์ โดยใช้นามปากกาว่า " ระวี " ( ราช เลอสรวง ) วาดปกด้วยสีโปสเตอร์ให้จักรวาลรายสัปดาห์ฉบับเพชรพระอุมาตั้งแต่เล่ม 99 มาจนถึงเล่ม 166 .... เล่ม 167 เปลี่ยนเป็นภาพของ เปี๊ยก โปเตอร์   แต่ยังมีภาพของ " ระวี "  ปรากฎอีกภาพบนปกเล่ม 168  ซึ่งเป็นภาพสุดท้ายจริง ๆ   พอเล่มที่ 169  จึงเป็นฝีมือของ เปี๊ยก โปสเตอร์   อีกครั้ง ต่อเนื่องไปจนมีภาพของลูกศิษย์มาแทน   ภาพปกจะสลับด้วยเรื่อง มัจจุราชสีรุ้ง  ไปเรื่อย ๆ  จนเพชรพระอุมาจบ  จึงเป็นปก มัจจุราชสีรุ้งมาแทนทั้งหมด
แรงบันดาลใจด้านการทำงานศิลปะของราช เกิดจากการได้ใกล้ชิดพี่ชายตั้งแต่เด็กและเห็นกระบวนการวาดอย่างมืออาชีพ เขาจึงใฝ่ฝันจะเป็นนักเขียนการ์ตูนบ้าง แต่มีความมุ่งมั่นว่าจะต้องสร้างงานที่มีเอกลักษณ์เป็นของตัวเอง ไม่ตามแบบพี่ ไม่ซ้ำแบบใคร และยังชอบดูผลงานของนักเขียนการ์ตูนต่างประเทศ โดยไปซื้อหนังสือเฉพาะเล่มที่ขายราคาถูกตรงสนามหลวง
วันหนึ่ง เขาก็ตัดสินใจออกจากวงการนิยายภาพด้วยหลายเหตุผล ผันอาชีพไปเป็นบรรณาธิการนิตยสารหลายหัว ได้แก่ หนุ่มสแควร์ หนุ่ม 75 แปลก รายปักษ์, มหัศจรรย์ นานถึง 30 ปีที่เขาไม่จับพู่กันเลย แม้ว่า โอม รัชเวทย์ นักเขียนการ์ตูนและนักวาดภาพประกอบจะซื้อกระดาษ พู่กันมาให้
ขั้นตอนวิธีของฟลอยด์-วอร์แชล
ขั้นตอนวิธี
ขั้นตอนวิธีของฟลอยด์-วอร์แชล ใช้ในการเปรียบเทียบระยะทางเส้นทางทั้งหมดที่เป็นไปได้ของกราฟระหว่างแต่ละคู่ของปม โดยมีอัตราการเติบโตของการทำงานเป็น "Θ (|V|^3)"
พิจารณากราฟ G กับปม V ตั้งแต่ปม 1 ถึง ปม N พิจารณาฟังก์ชัน shortestPath (i,j,k) ที่จะคืนค่าระยะทางของเส้นทางสั้นสุดที่เป็นไปได้จาก i ไป j โดยมีปม 1,2,3,...,k เท่านั้นที่เป็นปมระหว่างทางได้ และ path (i,j,k) สามารถหาได้มาจาก path (i,j,k-1) หรือ path (i,k,k-1) +path (k,j,k-1) โดยดูว่าค่าไหนน้อยกว่ากัน และมีกรณีพื้นฐานคือ path (i,j,0) คือ ระยะทางโดยตรงจาก i ไป j ที่ไม่มีปมระหว่างทางนั่นเอง จึงสามารถเขียนได้เป็น การเวียนเกิด ได้ดังนี้
path (i,j,0) = ระยะทางจาก i ไป j path (i,j,k) = ค่าน้อยสุด (path (i,j,k-1),path (i,k,k-1) +path (k,j,k-1) )
รหัสเทียม
สะดวกเมื่อคำนวณ กรณีที่ k โดยสามารถเขียนทับข้อมูลที่เคยบันทึกไว้จากการคำนวณของกรณีที่ผ่านมา k-1 หมายความว่าใช้พื้นที่ในการเก็บข้อมูลในหน่วยความจำเพียงแค่สมการกำลังสอง หรือเพียง อาเรย์สองมิติ นั่นเอง
1 /* สมมุติให้ฟังก์ชัน edgeCost (i,j) คืนค่า น้ำหนักของเส้นเชื่อมจาก i ไป j  2  */ 3 4  จำนวนเต็ม path[][]; 5 /* อาเรย์ 2 มิติ path[i][j] เป็นเส้นทางสั้นที่สุดจากปม i ไป j โดยใช้ ปมเริ่มต้น (1..k−1). 6 ในแต่ละขั้นตอนของ ขั้นตอนวิธี  โดยแต่ละ path[i][j] มีค่าเริ่มต้นคือ  edgeCost (i,j). 7 */  8  9  /* ขั้นตอนวิธีของฟลอยด์-วอร์แชล */ 10  ขั้นตอน  ฟลอยด์-วอร์แชล 11     ตั้งแต่ k := 1 ถึง n 12        ตั้งแต่ i := 1 ถึง n 13           ตั้งแต่ j := 1 ถึง n 14              path[i][j] = ค่าน้อยที่สุด ( path[i][j], path[i][k]+path[k][j] ) ;
พฤติกรรมเมื่อเจอวงจรติดลบ
วงจรติดลบ คือ วงจรที่มีผลรวมของระยะทางของเส้นเชื่อมเป็นค่าลบ ระยะทางสั้นสุดไม่สามารถกำหนดได้เนื่องจาก เส้นทางสามารถติดลบไปเรื่อยๆ ก็จะน้อยลงเรื่อยไม่มีที่สิ้นสุด สำหรับ ขั้นตอนวิธีของฟลอยด์-วอร์แชล นั้นจะสังเกตวงจรลบได้จาก path[i][j] เมื่อ i มีค่าเท่ากับ j โดยถ้า path[i][j]<0 เมื่อ i มีค่าเท่ากับ j แสดงว่ามีวงจรลบ จะไม่สามารถหาคำตอบได้
1 /* สมมุติให้ฟังก์ชัน edgeCost (i,j) คืนค่า น้ำหนักของเส้นเชื่อมจาก i ไป j  2  */ 3 4  จำนวนเต็ม path[][]; 5 /* อาเรย์ 2 มิติ path[i][j] เป็นเส้นทางสั้นที่สุดจากปม i ไป j โดยใช้ ปมเริ่มต้น (1..k−1). 6 ในแต่ละขั้นตอนของ ขั้นตอนวิธี  โดยแต่ละ path[i][j] มีค่าเริ่มต้นคือ  edgeCost (i,j). 7 */  8  9  /* ขั้นตอนวิธีของฟลอยด์-วอร์แชล */ 10  ขั้นตอน  ฟลอยด์-วอร์แชล 11     ตั้งแต่ k := 1 ถึง n 12        ตั้งแต่ i := 1 ถึง n 13           ตั้งแต่ j := 1 ถึง n 14              path[i][j] = ค่าน้อยที่สุด ( path[i][j], path[i][k]+path[k][j] ) ; 15  ตั้งแต่ i := 1 ถึง 16     ถ้า path[i][i] < 0 เมื่อนั้น 17        มีวงจรติดลบอยู่
การสร้างเส้นทาง
ขั้นตอนวิธีของฟลอยด์-วอร์แชลนั้นโดยปกติแล้วจะหาแค่ระยะทางของเส้นทางที่สั้นที่สุดของแต่ละคู่ปม แต่สามารถปรับเปลี่ยนเพิ่มเติมส่วนของการจำเส้นทางที่ผ่านระหว่างทางได้ด้วยโดยการ เพิ่ม next[i][j] ที่เอาไว้จำค่า ปมที่ผ่านระหว่างทางที่ทำให้มีค่าระยะทางเส้นทางสั้นสุดของคู่ปมมากที่สุด โดย next[i][j] จะได้รับการเปลี่ยนค่าไปเรื่อยๆ ถ้าเกิด ปมที่ผ่านระหว่างทางของแต่ละคู่ปมต้นทางปลายทางที่สนใจอยู่ ทำให้เกิดระยะทางสั้นสุดระหว่างคู่ปมนั้น
1 ขั้นตอน ฟลอยด์-วอร์แชลกับการสร้างเส้นทาง 2   ตั้งแต่ k := 1 ถึง n  3       ตั้งแต่ i := 1 ถึง n  4          ตั้งแต่ j := 1 ถึง n  5             ถ้า path[i][k] + path[k][j] < path[i][j] เมื่อนั้น 6               path[i][j] := path[i][k]+path[k][j]; 7               next[i][j] := k;  8 9 ขั้นตอน GetPath (i,j) 10   ถ้า path[i][j] เท่ากับอนันต์  เมื่อนั้น 11      คืนค่า "ไม่มีเส้นทาง"; 12   จำนวนเต็ม ค่ากลาง := next[i][j]; 13   ถ้า ค่ากลางเท่ากับ  null เมื่อนั้น 14      คืนค่า ""  /* มีเส้นเชื่อมจาก i ไป j ที่ไม่มีปมอยู่ระหว่างเส้นเชื่อมนั้น */ 15   มิฉะนั้น 16      คืนค่า GetPath (i,ค่าเริ่มต้น) + ค่ากลาง + GetPath (ค่าเริ่มต้น,j) ;
การวิเคราะห์อัตราการเติบโต
เพื่อที่จะหา shortest path ของคู่ปมจำนวน n^2 คู่ปม จาก path (i,j,k-1) ต้องการ 2n^2 คำสั่ง เนื่องจากเราเริ่มจาก path (i,j,0) = edgeCost (i,j) และคำนวณ path (i,j,1), path (i,j,2), ..., path (i,j,n) ดังนั้นเราจึงได้คำสั่งรวมเท่ากับ n · 2n^2 = 2n^3 จึงสรุปได้ว่ามีอัตราการเติบโตเป็น Θ (n^3).
การนำไปใช้งาน
ขั้นตอนวิธีของฟลอยด์-วอร์แชลนั้นสามารถนำไปแก้ปัญหาปัญหาต่างๆได้ดังนี้
บันทึก
จากขั้นตอนวิธีของฟลอยด์-วอร์แชล จะเห็นได้ว่ามีประโยชน์มากในการนำมาหาเส้นทางสั้นสุดของทุกคู่ปม เนื่องจากประสิทธิภาพโดยรวมนั้น เป็น Θ (|V|^3) ซึ่งถ้าเทียบกับ ขั้นตอนวิธีของไดค์สตรา O (V* (|E|+|V|log|V|) ) และของ ขั้นตอนวิธีของเบลแมน-ฟอร์ด O (V* (|V||E|)) ในกรณีแย่สุด E ประมาณได้ V^2 นั้น จะเห็นได้ว่ามีประสิทธิภาพที่ดีกว่า
การเขียนโปรแกรม
การเขียนโปรแกรม สามารถทำได้หลายภาษามากมาย en:programming language.
โนริยูกิ โคมัตสึ
'''
นักมวยสากลชาวญี่ปุ่น เกิดเมื่อ 21 เมษายน พ.ศ. 2522 ที่เมืองเนยางาวะ จังหวัดโอซากะ ประเทศญี่ปุ่น เสียชีวิตเมื่อ 13 เมษายน พ.ศ. 2552 ด้วยอุบัติเหตุจมน้ำ รวมอายุได้ 30 ปี สถิติการชก 36 ครั้ง ชนะ 24 (น็อค 10) เสมอ 6 แพ้ 6
พระชลญาณมุนี (สมโภช ธมฺมโภชฺโช)
พระชลญาณมุนี (สมโภช ธมฺมโภชฺโช),ดร.,ป.ธ.3 เป็นพระราชาคณะชั้นสามัญเปรียญ,ดำรงตำแหน่งทางพระสังฆาธิการเป็น เจ้าคณะอำเภอเมืองชลบุรี (ธรรมยุต) และเจ้าอาวาสวัดอุทกเขปสีมาราม
ชาตภูมิ
พระชลญาณมุนี,ดร. นามเดิม สมโภช นามสกุล นาคสิทธิเลิศ เกิดเมื่อวันเสาร์ที่ ๒๕ ธันวาคม พุทธศักราช ๒๕๐๘ (ปีมะเส็ง) เป็นบุตรนายโสภณ นาคสิทธิเลิศ นางศรีพล นาคสิทธิเลิศ (กิมไล้ แซ่แต้) บ้านเลขที่ ๒๒ หมู่ ๓ ตำบลบางกระเจ็ด อำเภอบางคล้า จังหวัดฉะเชิงเทรา
บรรพชาและอุปสมบท
เมื่ออายุได้ ๑๔ ปี ได้บรรพชาเป็นสามเณร ณ วัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โดยมี พระราชเมธากรกวี (สุบิน สุเมโธ) ป.ธ.๙ วัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นพระอุปัชฌาย์
เมื่ออายุครบ ๒๐ ปีบริบูรณ์อุปสมบทเป็นพระภิกษุ เมื่อวันที่ ๖ กรกฎาคม พ.ศ. ๒๕๒๘ ณ พัทธสีมาอุโบสถวัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โดยมีสมเด็จพระมหาวีรวงศ์ (มานิต ถาวโร) ป.ธ.9ขณะดำรงสมณศักดิ์ที่พระธรรมบัณฑิต วัดสัมพันธวงศ์ เขตสัมพันธวงศ์ กรุงเทพมหานคร เป็นพระอุปัชฌาย์
อ้างอิง
ข้อมูลจากโรงเรียนอุทกวิทยาคม ต.วัดโบสถ์ อ.พนัสนิคม จังหวัดชลบุรี
สมพล พงศ์ไทย
ประวัติ
ศาสตราจารย์นายแพทย์สมพล พงศ์ไทย สำเร็จการศึกษาในระดับปริญญาตรีในสาขาแพทยศาสตรบัณฑิตและวิทยาศาสตรบัณฑิต จากมหาวิทยาลัยมหิดล นิติศาสตรบัณฑิต จากมหาวิทยาลัยสุโขทัยธรรมาธิราช สำเร็จการศึกษาระดับปริญญาโทจากมหาวิทยาลัยแคลิฟอร์เนีย เบิร์กลีย์ และเคยดำรงตำแหน่ง อาจารย์ ผู้ช่วยศาสตราจารย์ รองศาสตราจารย์ และศาสตราจารย์ จากคณะแพทยศาสตร์โรงพยาบาลรามาธิบดี มหาวิทยาลัยมหิดล ใน พ.ศ. 2520 ถึง 2551 นอกจากนี้ เขายังได้รับโล่เกียรติคุณจากแพทยสภา สำหรับอาจารย์แพทย์ และเป็นผู้เปิดการประชุมวิชาการระดับประเทศใน พ.ศ. 2554
ศาสตราจารย์นายแพทย์สมพล พงศ์ไทย ยังเป็นหนึ่งในผู้นำในการจัดตั้งศูนย์พักพิงเพื่อช่วยเหลือผู้ประสบอุทกภัยในประเทศไทย พ.ศ. 2554 ที่สามารถรองรับผู้ประสบภัยได้กว่า 300 คน ตลอดจนเป็นผู้ผลักดันให้นิสิตชาวจีน ที่ศึกษาที่มหาวิทยาลัยบูรพาได้นำสินค้าโอท็อปไปจำหน่ายยังประเทศของตน เพื่อเป็นการช่วยเหลือชาวบ้านที่ได้รับความเดือดร้อน รวมถึงเป็นการกระตุ้นเศรษฐกิจ และเพิ่มช่องทางการจำหน่ายสินค้าโอท็อปสู่ระดับสากล รวมทั้งร่วมเป็นเจ้าภาพจัดงานคอมมาร์ตบูรพา 2012 ภายหลังจากที่ประสบความเร็จในการจัดงานดังกล่าวมา 4 ครั้ง นอกจากนี้ ศาสตราจารย์นายแพทย์สมพล ยังเป็นผู้ร่วมลงนามอย่างเป็นทางการในการสร้างข้อตกลงนักศึกษาแลกเปลี่ยนระหว่างวิทยาลัยนานาชาติ มหาวิทยาลัยบูรพา กับมหาวิทยาลัยรัฐแอปปาเลเชียน และเป็นผู้เปิดเผยว่ามหาวิทยาลัยบูรพาซึ่งเป็นมหาวิทยาลัยที่ได้รับการอ้างอิงในระดับโลก จะมีส่วนร่วมกับประเทศไทยต่อประชาคมเศรษฐกิจอาเซียน ภายใน พ.ศ. 2558
สยามโมดอน
สยามโมดอน นิ่มงามมิ (Siamodon nimngami) เป็นไดโนเสาร์ ออร์นิโธพอด กลุ่มที่เรียกว่า อิกัวโนดอนเทีย (Iguanodontia) พบชิ้นส่วนกระดูกขากรรไกรบนด้านซ้าย (PRC-4), ฟันจากขากรรไกรบนเดี่ยวๆ 1 ซี่ (PRC-5), และกระดูกส่วนสมองด้านท้ายทอย (PRC-6) จากแหล่งขุดค้นบ้านสะพานหิน ตำบลสุรนารี อำเภอเมืองนครราชสีมา จังหวัดนครราชสีมา โดยผู้ที่พบคือ นายวิทยา นิ่มงาม พบฟันและกระดูกไดโนเสาร์ ในหินกรวดมนปนปูน หมวดหินโคกกรวด ยุคครีตาเชียสตอนต้น มีอายุประมาณ 125 - 113 ล้านปีมาแล้ว
สยามโมดอน นิ่มงามมิ มีลักษณะของกระดูกขากรรไกรบนเป็นรูปสามเหลี่ยมหน้าจั่ว ที่มียอดสามเหลี่ยมไม่สูงนัก ซึ่งมีความยาวทางด้านหน้าสามเหลี่ยม กับด้านหลังสามเหลี่ยมเกือบเท่าๆ กัน คือมีความยาวของขากรรไกรบน   230 มิลลิเมตร และมีความสูง 100 มิลลิเมตร, มีส่วนโป่งของพื้นผิวด้านในของขากรรไกรบน เป็นแนวยาวที่เด่นชัด , มีฟันของขากรรไกรบน ประมาณ 25 ซี่   ซึ่งมีสันอยู่ตรงกลางตามแนวยาวของฟันจำนวน  1 สันที่เด่นชัดมาก  และบางทีอาจมีสันเล็กๆ บางๆ อยู่ด้านข้างของสันใหญ่ อีก 1 สัน หรืออาจไม่มีเลยก็ได้ , ความยาวของฟันประมาณ 25 - 28 มิลลิเมตร  และความกว้างของฟันประมาณ  14 - 17 มิลลิเมตร
สยามโมดอน แตกต่างจากไดโนเสาร์พวกอิกัวโนดอนเทียแรกเริ่ม (basal iguanodontia) เช่น ไดโนเสาร์วงศ์ อิกัวโนดอน (Iguanodontids) ตรงที่มีลักษณะของ "ฟัน" ของขากรรไกรบน ที่ไม่เหมือนกัน โดยไดโนเสาร์วงศ์อิกัวโนดอน จะมีสันฟันไม่ได้อยู่ตรงกลางตามแนวยาวของฟัน และยังมีสันฟันเล็กๆ อยู่ด้านข้างอยู่อีกหลายๆ สัน นอกจากนี้ ยังมีลักษณะของส่วนยอดของขากรรไกรบน จะอยู่ในตำแหน่งที่คล้อยไปทางด้านหลังอีกด้วย
สยามโมดอน แตกต่างจากไดโนเสาร์ วงศ์ฮาโดรซอร์ (Hadrosaurids) ตรงที่บริเวณการประสานต่อกัน ของกระดูกโหนกแก้ม (jugal) กับกระดูกขากรรไกรบน โดยมีส่วนยื่นของกระดูกโหนกแก้ม (jugal process) มีลักษณะเป็น "แถบแบน" ในขณะที่ไดโนเสาร์วงศ์ฮาโดรซอร์ จะมีลักษณะการขยายทางส่วนหน้าของกระดูกโหนกแก้ม และ อยู่เหลื่อมกันบริเวณรอยต่อของกระดูกขากรรไกรบน
สยามโมดอน นิ่มงามมิ มีลักษณะของกระดูกขากรรไกรบนคล้ายคลึงกับไดโนเสาร์ โปรแบคโตรซอรัส (Probactrosaurus) จากประเทศสาธารณรัฐประชาชนจีน  โดยพิจารณาจากลักษณะที่มีส่วนยื่นของกระดูกโหนกแก้ม ที่เป็นแถบแบน เหมือนกัน   แต่จะแตกต่างกันครงที่ มีจำนวนฟันของกระดูกขากรรไกรบน ที่น้อยกว่า Probactrosaurus
ฐานัฐพ์ โล่ห์คุณสมบัติ
ฐานัฐพ์ โล่ห์คุณสมบัติ หรือชื่อเกิดว่า จรัสพงศ์ โล่ห์คุณสมบัติ (เกิดเมื่อวันที่ 18 มกราคม พ.ศ. 2536)  เป็นพิธีกร นักแสดง นักร้อง และนักดนตรีชาวไทย
ประวัติ
ฐานัฐพ์ เกิดเมื่อวันที่ 18 มกราคม พ.ศ. 2536 ที่โรงพยาบาลคลองหลวง จังหวัดปทุมธานี เป็นบุตรคนที่ 3 ของบิดา ชาวไทยเชื้อสายจีน อาชีพเจ้าหน้าที่กรมป่าไม้ จากจังหวัดนครศรีธรรมราช และมารดา อาชีพทั่วไป มีพี่สาวร่วมบิดา มารดา 2 คน เขาได้รับการเลี้ยงดูจากมารดาตลอด เนื่องจากบิดาไปทำงานที่ต่างจังหวัด และไม่ค่อยมีเวลา  ฐานัฐพ์นับถือศาสนาพุทธ และเป็นเชื้อสายจีน เขามีความสามารถพิเศษคือ เล่นกีตาร์ และร้องเพลง  ฐานัฐพ์ฝันที่อยากเป็นนักดนตรีตั้งแต่ชั้นประถมศึกษาปีที่ 5 เขาจึงหันมาสนใจกับการฝึกเล่นกีต้าร์อย่างจริงจัง ในช่วงหนึ่งที่ฐานัฐพ์กำลังจะเรียนต่อในชั้นมัธยมศึกษาตอนปลาย บิดาอยากให้เขาเรียนทางสายวิทย์-คณิต เหมือนกับพี่สาว แต่เขากลับสนใจทางด้านสายศิลป์มากกว่า อีกทั้งยังสนใจที่อยากเป็นดุริยางศิลป์
ฐานัฐพ์เริ่มเป็นที่พูดถึงในเว็บไซด์กระทู้เว็บบอร์ด "Dek-D.com" ในช่วงปี พ.ศ. 2555 ในฐานะเป็นนักกีต้าร์และหน้าตาดี แห่งโรงเรียนสวนกุหลาบวิทยาลัยรังสิต อีกทั้งผู้คนที่ทราบว่าฐานัฐพ์เป็นนักดนตรี ที่โรงเรียนที่เขากำลังเรียนอยู่นั้น โดยมีการบันทึกรูปลงในโทรศัพท์มือถือ และนำส่งต่อๆกัน และพูดถึงฐานัฐพ์เป็นอย่างมาก ในช่วงที่เขากำลังศึกษาในชั้นมัธยมศึกษาปีที่ 6 จนเข้ามหาวิทยาลัย เขาก็จะมีงานอดิเรกของเขาก็คือการเล่นกีต้าร์ และเบส เขามีชื่อเกิดว่า "จรัสพงศ์ โล่ห์คุณสมบัติ" ซึ่งเป็นชื่อของหมอที่ทำคลอดให้ในตอนที่เขาเกิด ต่อมาได้เปลี่ยนชื่อเป็น "พชร โล่ห์คุณสมบัติ" (อ่านว่า พด-ชะ-ระ) เนื่องจากฐานัฐพ์ อยากได้ชื่อสั้นๆโดยมารดาเป็นคนตั้งชื่อในช่วงประถมศึกษา จนไปถึงช่วงชั้นมัธยมศึกษาตอนปลาย และภายหลังได้เปลี่ยนชื่อว่า "ฐานัฐพ์ โล่ห์คุณสมบัติ" ตามลำดับ (ในการเปลี่ยนชื่อครั้งล่าสุด เนื่องจากบิดาได้ขอให้ครอบครัวทั้งหมดเปลี่ยนชื่อ โดยฐานัฐพ์ได้เปลี่ยนชื่อตัวเอง) และเคยมีชื่อเล่นว่า "ไข่นุ้ย" แต่ดันไปเหมือนชื่อเพื่อนของพี่สาวในชั้นอนุบาลที่ชื่อว่า "นุ้ย" ซึ่งต่อมาได้เปลี่ยนเป็น "ชาลี" โดยบิดาเป็นคนตั้งให้ ซึ่งชื่อนี้มาจากละครโทรทัศน์ แต่เพื่อนร่วมห้อง ในตอนที่ยังเรียนอยู่ในชั้นมัธยมศึกษา ได้เรียกชื่อเล่นสั้นๆว่า "ลี"
ฐานัฐพ์ สำเร็จการศึกษาระดับมัธยมศึกษาจาก โรงเรียนสวนกุหลาบวิทยาลัย รังสิต (สายศิลป์-คำนวณ) ต่อมาจบปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ (เอกการสื่อสารเพื่อการจัดการนวัตกรรม) และจบปริญญาโทจาก คณะศิลปกรรมศาสตร์ มหาวิทยาลัยศรีนครินทรวิโรฒ (เอกนวัตกรรมการออกแบบ)
วงการบันเทิง
ฐานัฐพ์เริ่มถ่ายโฆษณาในขณะที่กำลังเรียนอยู่ในระดับชั้นมัธยมศึกษาปีที่ 1 จนถึงอายุ 23 ปี และเคยทำงานเป็นเอ็กซ์ตร้า และใช้เวลาในการทำงานแค่ 1 วันเท่านั้น เขาไม่เคยได้งานจากการที่ไปถ่ายโฆษณาเลย ฐานัฐพ์มีจุดมุ่งหมายที่อยากจะซื้อกีต้าร์เป็นของตัวเอง เขาเลยพยายามทำงานในสาขาดนตรี เช่น การเล่นดนตรีกลางคืน ซึ่งเงินที่ได้ทั้งหมด จะนำไปซื้อกีต้าร์ และมีช่วงหนึ่งที่ฐานัฐพ์ ได้ไปถ่ายโฆษณา แต่ก็ไม่เคยได้งานจากการที่ไปถ่ายโฆษณา และต่อมา ฐานัฐพ์ชนะเลิศการประกวดในโครงการ "Finding U-Prince Project"  ของจีเอ็มเอ็มทีวี และได้เป็นนักแสดง U-Prince Series  คนที่ 12 และเข้าสู่วงการบันเทิงในช่วงปี พ.ศ. 2560
ฐานัฐพ์เมื่อเข้าสู่วงการบันเทิงในช่วงแรก เขาได้ตั้งชื่อให้กับแฟนคลับของเขาว่า "หนูมาลี"  ซึ่งคำนี้มีชื่อเล่นของฐานัฐพ์อยู่ในชื่อ ซึ่งคำนี้มีอยู่กลุ่มต่างๆบนเฟซบุ๊ก โอเพนแชท และในทวิตเตอร์
จุดมุ่งหมายในชีวิต
ฐานัฐพ์ มีจุดมุ่งหมายในชีวิตที่อยากจะเป็นนักดนตรี และนักแสดง ตลอดไป ฐานัฐพ์ มีความชอบในด้านดนตรีเป็นอย่างมาก ซึ่งมีผลงานทางด้านดนตรี และทางด้านการแสดงอยู่มากมาย
มาเดสกีสเตเดียม
สนามมาเดสกี เป็นสนามฟุตบอลในเมืองเรดิง ประเทศอังกฤษ และเป็นสนามเหย้าของสโมสรฟุตบอลเรดิงและทีมจากรักบี้ยูเนียนคือลอนดอนไอริช สนามนี้ตั้งชื่อมาจากเซอร์จอห์น มาเดสกี เจ้าของทีม โดยสนามนี้มีความจุ 24,161 ที่นั่ง
นกตะขาบปีกม่วง
นกตะขาบปีกม่วง (purple-winged roller; ) เป็นนกในวงศ์นกตะขาบ มีถิ่นกำเนิดและเป็นนกเฉพาะถิ่นในอนุภูมิภาคซูลาเวซีในอินโดนีเซีย พบได้บนเกาะซูลาเวซี เกาะบังกา เกาะเลมเบห์ เกาะมันเทอราวู เกาะมูนา และเกาะบูตุง นกตะขาบปีกม่วงอาศัยในป่าดิบชื้นในภูมิอากาศแบบกึ่งเขตร้อนชื้นหรือเขตร้อนชื้น
อนุกรมวิธาน
นกตะขาบปีกม่วงได้รับการระบุชนิดอย่างเป็นทางการในปี ค.ศ. 1819 โดยลุยส์ ฌอง ปิแอร์ วิเอลลอต์ (Louis Jean Pierre Vieillot) นักปักษีวิทยาชาวฝรั่งเศส ในชื่อทวินาม Garrulus temminckii  ชื่อลักษณะเฉพาะเพื่อเป็นเกียรติแก่เคินราด ยาคอบ เทมมิงค์ (Coenraad Jacob Temminck) นักปักษีวิทยาชาวดัตช์
ตัวอย่างต้นแบบเก็บได้จากพื้นที่เกาะซูลาเวซี นกตะขาบปีกม่วงเป็นหนึ่งในเก้าชนิดที่อยู่ในสกุลนกตะขาบทุ่ง (Coracias) ซึ่งกาโรลุส ลินเนียสเป็นผู้ระบุชนิดในปี ค.ศ. 1758
คำอธิบาย
นกตะขาบปีกม่วงมีความยาว 30–34 เซนติเมตร (12–13 นิ้ว) มีขนาดใกล้เคียงกับนกพิราบ
กระหม่อมและโคนหางด้านบนเป็นสีฟ้าสดใส หลังเป็นสีเขียวมะกอกเข้ม ส่วนขนนกที่เหลือส่วนใหญ่เป็นสีน้ำเงินเข้มหรือออกดำ จะงอยปากขนาดใหญ่เป็นสีดำ ปลายงุ้มเป็นตะขอเล็กน้อย แทบไม่มีความแตกต่างระหว่างเพศ ลูกนกและนกรุ่นมีลักษณะคล้ายกับตัวเต็มวัยแต่มีขนสีทึม ๆ กว่า
พ.ศ. 1917
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1917
พ.ศ. 1918
พุทธศักราช 1918 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1918
อำเภอกันตัง
กันตัง เป็นอำเภอเก่าแก่อำเภอหนึ่งในจังหวัดตรัง คำว่า "กันตัง" สันนิษฐานว่าเป็นคำในภาษามลายู
ประวัติ
กันตัง เป็นอำเภอหนึ่งของจังหวัดตรัง ที่ตั้งอยู่ริมฝั่งแม่น้ำตรัง ห่างจากตัวเมืองตรังเพียง 24 กิโลเมตร ในอดีตกันตังเป็นเมืองท่าสำคัญแห่งหนึ่งทางฝั่งมหาสมุทรอินเดีย เป็นศูนย์กลางการคมนาคมทางน้ำสำคัญมาแต่โบราณ เมื่อพระยารัษฎานุประดิษฐมหิศรภักดีมารับตำแหน่งใน พ.ศ. 2433 ได้ดำเนินการพัฒนาเมืองตรัง (กันตัง) ทุกด้าน โดยมีจุดมุ่งหมายจะทำให้เป็นเมืองค้าขาย เริ่มจากการย้ายเมืองจากตำบลควนธานีไปตั้งที่ตำบลกันตัง และสร้างความเจริญแก่เมืองตรัง (กันตัง) อย่างมาก การพัฒนาในสมัยพระยารัษฎาฯ ที่จะนำไปสู่ความเป็นเมืองท่าค้าขายมีอยู่หลายด้าน เริ่มจากการแก้ปัญหาความไม่สงบเรื่องโจรผู้ร้ายและการส่งเสริมอาชีพพื้นฐานคือการเกษตร เริ่มต้นจากเกษตรยังชีพในครัวเรือน และขยายเป็นเกษตรเพื่อการค้า โดยใช้กุศโลบายต่าง ๆ และระบบกลไกของรัฐ เช่น การยกเว้นเก็บภาษีอากรและการเกณฑ์แรงงานแก่ผู้บุกเบิกทำนา จนสามารถส่งข้าวขายปีนังได้ ทั้ง ๆ ที่ก่อนหน้านี้ ชาวเมืองขาดแคลนข้าว ต้องซื้อจากปีนังอยู่เสมอ การสร้างถนนและสะพานก็เป็นอีกวิธีหนึ่งที่จะทำให้เกิดการแลกเปลี่ยนสินค้าในท้องถิ่น และส่งขายต่างประเทศทางท่าเรือกันตัง พระยารัษฎาฯ ส่งเสริมบริษัทตัวแทนซื้อขายสินค้าที่ท่าเรือกันตัง สินค้าสำคัญในสมัยนั้น ได้แก่ เป็ด ไก่ สุกร โค กระบือ พริกไทย ข้าว ตับจาก ไม้เคี่ยม ไม้โปรง เป็นต้น
การพัฒนาของพระยารัษฎาฯ สอดคล้องกับความเปลี่ยนแปลงในส่วนกลางที่พระบาทสมเด็จพระจุลจอมเกล้าเจ้าอยู่หัวทรงปฏิรูประบบราชการ และนำพาชาติเข้าสู่การพัฒนาให้เทียบทันอารยประเทศ การก่อสร้างทางรถไฟสายใต้ที่กำหนดให้มีทางแยกจากทุ่งสงมุ่งสู่ท่าเรือกันตังเริ่มสร้างตั้งแต่ พ.ศ. 2444 ส่วนในสายแยกตั้งแต่ทุ่งสงถึงกันตัง เปิดการโดยสารระหว่างกันตัง-ห้วยยอด วันที่ 1 เมษายน พ.ศ. 2456 และต่อมา เปิดการโดยสารระหว่างห้วยยอด-ทุ่งสง ในวันที่ 1 มกราคม พ.ศ. 2446 (นับปีแบบเก่า ขึ้นศักราชใหม่เดือนเมษายน เดือนมกราคมเป็นเดือนที่ 10 ของปี) เส้นทางรถไฟนี้ส่งเสริมนโยบายเมืองท่าค้าขายของพระยารัษฎาฯ ได้เป็นอย่างดี นอกจากนี้ พระยารัษฎาฯ ยังได้มองการณ์ไกล ที่จะทำให้กันตังเป็นท่าเรือค้ากับต่างประเทศได้เต็มศักยภาพ โดยเสนอทางรัฐบาลจัดสร้างท่าเรือน้ำลึก แต่ไม่ได้รับการสนับสนุนใน พ.ศ. 2435 ซึ่งเป็นปีที่สถาปนากระทรวงมหาดไทย และเริ่มการปกครองระบบมณฑลขึ้นเป็นครั้งแรก หัวเมืองฝ่ายทะเลตะวันตกเดิมเปลี่ยนเป็นมณฑลภูเก็ต เมืองตรังเป็นส่วนหนึ่งของมณฑลภูเก็ต
ต่อมา พ.ศ. 2444 พระยารัษฎาฯ ได้รับแต่งตั้งเป็นข้าหลวงเทศาภิบาลมณฑลภูเก็ต มีผู้ว่าราชการเมืองตรังต่อจากพระยารัษฎาฯ 5 คน พอถึง พ.ศ. 2457 สมัยที่พระยารัษฎานุประดิษฐ์ (สินธุ์ เทพหัสดิน ณ อยุธยา) เป็นผู้ว่าราชการเมือง มหาอำมาตย์โท พระยาสุรินทรราชา (ม.ร.ว.สิทธิ์ สุทัศน์ฯ) เป็นสมุหเทศาภิบาลมณฑลภูเก็ต เห็นว่าเมืองที่กันตังอยู่ในทำเลไม่เหมาะสม เนื่องจากตอนสงครามโลกครั้งที่ 1 เรือลาดตระเวนของเยอรมันชื่อเอ็มเด็น(SMS Emden) ได้ลอยลำยิงถล่มปีนัง หากมีสงครามเกิดขึ้นอีก เมืองตรังอาจจะถูกยิงเช่นปีนัง รวมทั้งพื้นที่ลุ่ม และมีโรคระบาด หลังจากที่พระบาทสมเด็จพระมงกุฎเกล้าเจ้าอยู่หัวเสด็จฯ เมืองตรัง พ.ศ. 2458 แล้ว จึงขอพระราชทานพระบรมราชานุญาตย้ายเมืองไปตั้งที่อำเภอบางรัก และได้ย้ายไปเมื่อวันที่ 1 มกราคม พ.ศ. 2458
ปัจจุบันกันตังยังคงเป็นเมืองท่าที่สำคัญของจังหวัดตรัง โดยมีการส่งสินค้าประเภทตู้คอนเทนเนอร์ผ่านท่าเทียบเรือกันตังโดยใช้เรือลากจูง ให้บริการระหว่างเส้นทางกันตัง-ปีนัง-กันตัง สัปดาห์ละ 2 เที่ยว โดยสินค้าที่ส่งผ่านท่าเรือกันตังจะเป็นยางพาราและไม้ยางพาราแปรรูป นอกจากนี้แล้วยังมีสินค้าเทกองประเภทแร่ยิปซัมและถ่านหิน
ที่ตั้งและอาณาเขต
อำเภอกันตังตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประชากร
ชาวกันตังเป็นอำเภอที่มีความหลากหลายทางชาติพันธุ์แห่งหนึ่ง โดยมีทั้งชาวไทยถิ่นใต้ ชาวไทยเชื้อสายจีน และชาวไทยเชื้อสายมลายู ซึ่งอาศัยอยู่ร่วมกันมายาวนานด้วยกันอย่างสันติสุข และแต่ละเชื้อชาติก็จะมีมีประเพณีที่สำคัญแตกต่างกันไป
การปกครองส่วนภูมิภาค
อำเภอกันตังแบ่งพื้นที่การปกครองออกเป็น 14 ตำบล 83 หมู่บ้าน ได้แก่
การปกครองส่วนท้องถิ่น
ท้องที่อำเภอกันตังประกอบด้วยองค์กรปกครองส่วนท้องถิ่น 14 แห่ง ได้แก่
สถานที่น่าสนใจ
อำเภอกันตังเป็นอีกหนึ่งอำเภอที่มีประวัติศาสตร์ที่ยาวนาน จึงมีสถานที่ท่องเที่ยวที่เกี่ยวข้องกับประวัติศาสตร์ที่น่าสนใจดังนี้
ในสมันสงครามโลกครั้งที่ 2 ควนตำหนักจันทร์ได้ใช้เป็นที่ตั้งทัพของกองกำลังทหารญี่ปุ่น หลังจากสิ้นสุดสงครามอาคารต่าง ๆ ได้ถูกรื้อถอนจนไม่เหลือร่องรอย ต่อมาได้ใช้พื้นที่นี้ส่วนหนึ่งสร้างโรงเรียนกันตังพิทยา ส่วนเนินเขาถูกปรับปรุงเป็นสวนสาธารณะเพื่อการพักผ่อนหย่อนใจ และเป็นที่ออกกำลังกายของชาวเมืองกันตัง มีไม้ดอกไม้พันธ์หลายชนิด บนยอดสามารถมองเห็นทิวทัศน์ตัวเมืองกันตังและแม่น้ำกันตังได้อย่างชัดเจน
นอกจากนี้แล้วยังมีสถานที่ท่องเที่ยวทางธรรมชาติที่สวยงาม เช่น
พูดว่ารัก...กับฉันสิ
พูดว่ารัก...กับฉันสิ (好きっていいなよ. (Suki-tte ii na yo.)) เป็นมังงะชุดแนวโรแมนติกจากประเทศญี่ปุ่น เขียนโดย Kanae Hazuki อนิเมะโทรทัศน์ผลิตโดย Zexcs ออกอากาศครั้งแรกในญี่ปุ่นตั้งแต่วันที่ 6 ตุลาคม ถึงวันที่ 30 ธันวาคม 2012 ภาพยนตร์ฉบับคนแสดงได้เข้าในเดือนกรกฎาคม 2014 ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
อำเภอกันตัง
การเดินทาง
การเดินทางจากอำเภอกันตังไปอำเภอใกล้เคียงในจังหวัดตรังวัดเป็นระยะทางโดยประมาณดังนี้
ชิโรอิยูกิ
ข้อมูลเพลง
ซิงเกิลนี้เป็นซิงเกิลที่ 25 ของไม คุรากิ จำหน่ายเมื่อวันที่ 20 ธันวาคม พ.ศ. 2549 เพลงนี้ใช้ในอะนิเมะยอดนักสืบจิ๋วโคนันเป็นเพลงปิดที่ 26 ของเรื่องนี้ ตั้งแต่ตอนที่ 458-470 จำนวน 12 ตอน และ ovaที่ 7 และเป็นอีกครั้งในรอบ 5 ปีในการใช้ในเพลงปิดหลังจากเพลงออลเวยส์และเป็นครั้งล่าสุดที่ใช้ในเพลงปิดของเรื่องนี้
ซิงเกิลนี้เปิดตัวที่อันดับ 2 ประจำสัปดาห์ที่อันดับ 4 ที่ยอดขาย 23,937 อยู่ในโอริคอนซาร์ด 11 สัปดาห์ ยอดขายรวม 43,721 ชุด
ลำดับเพลง
เนื้อร้องโดย:ไม คุรากิ ทำนองโดย:ไอกะ โอโนะ เรียบเรียงโดย: ไดสุเกะ อิเคดะ เนื้อร้องโดย:ไม คุรากิ ทำนองและเรียบเรียงโดย:Yoko Blaqstone
ประเทศคิวบาในโอลิมปิกฤดูร้อน 1904
ประเทศคิวบา เข้าร่วมแข่งขันกีฬาโอลิมปิกฤดูร้อน ครั้งที่ 3 ค.ศ. 1904 (พ.ศ. 2447) ที่เมืองเซนต์หลุยส์ สหรัฐ ระหว่างวันที่ 1 กรกฎาคม - 23 พฤสจิกายน พ.ศ. 2447 คณะกรรมการโอลิมปิกแห่งชาติคิวบาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 2 ชนิดกีฬา ผลการแข่งขันครั้งนี้ประเทศคิวบาได้รับเหรียญรางวัลแบ่งเป็น 4 เหรียญทอง 2 เหรียญเงิน และ 3 เหรียญทองแดง รวมทั้งหมด 9 เหรียญ
กรีฑา
ผลการแข่งขันดังนี้ :
มรณสักขี
มรณสักขี (martyr) คือผู้ถูกฆ่าตายเนื่องจากไม่ยอมละทิ้งความเชื่อ โดยเฉพาะความเชื่อทางศาสนา
มรณสักขีส่วนมากได้รับการยกย่องว่าเป็นสิ่งศักดิ์สิทธิ์และได้รับความเคารพนับถือจากชนรุ่นหลัง ในฐานะเป็นสัญลักษณ์ของผู้นำและวีรชนในยามที่ตนตกอยู่ในภาวะลำบาก มรณสักขีจึงมีบทบาทสำคัญในทางศาสนา นอกจากนี้มรณสักขีหลายคนยังมีอิทธิพลต่อชีวิตโลกวิสัยด้วย เช่น โสกราตีส
อะซีแนปทีน
อะซีแนปทีน (Acenaphthene)เป็นสารประกอบโพลีไซคลิกอะโรมาติกไฮโดรคาร์บอนประกอบด้วยวงของแนฟทาลีนและมีหมู่เอทิลีนเชื่อมที่ตำแหน่งที่ 1 และ 8 ชื่ออื่นๆคือ 1,2-dihydroacenaphthylene, แสดงว่าสารนี้เป็นรูปที่ถูกไฮโดรจีเนตของอะซีแนปทิลลีน และเป็นองค์ประกอบที่อยู่ในน้ำมันดิน อะซีแนปทิลลีนถูกเตรียมขึ้นครั้งแรกจากน้ำมันดินโดย Marcellin Berthelot และหลังจากนั้น Bardy ได้สังเคราะห์จาก α-ethyl naphthalene
เกรนิช
เกรนิช (Greenwich;,  ,  , หรือ    ) เป็นเมือง (town) ในลอนดอนตะวันออกเฉียงใต้ ประเทศอังกฤษ ตั้งอยู่ราว 5.5 mi ทางตะวันออกของแชร์ริงครอสส์ และตั้งอยู่ในอดีตเคาน์ทีเคนท์
อะซีแนปทีน
สารนี้ใช้ในการเตรียมสี สารกำจัดศัตรูพืชและเภสัชศาสตร์ ยังไม่ปรากฏว่าเป็นสารก่อมะเร็ง
เกรนิช
ในแง่ของการปกครองส่วนท้องถิ่น เกรนิชเป็นส่วนหนึ่งของเมโทรพอลิเทินโบโรออฟเกรนิช ใสเคาน์ทีออฟลอนดอน ตั้งแต่ปี 1889 ถึง 1965 และภายหลังจนถึงปัจจุบันเป็นส่วนหนึ่งของรอยัลโบโรออฟเกรนิชในเซเรมอเนียลเคาน์ที เกรเทอร์ลอนดอน